laion/Wikipedia-Exotic huggingface dataset:
উবুন্টু (দর্শন)

উবুন্টু (/uːˈbʊntuː/ oo-BUUN-too;) হল দক্ষিণ আফ্রিকার বন্টু উপজাতিদের একটি শব্দ যার অর্থ হল অপরের জন্য মানবতা। এই শব্দটি মানবতাবাদী দর্শন, নৈতিক ভাবাদর্শ, উবুন্টুইজম ও মানবতাবাদী বোঝাতে আশি এবং নব্বইয়ের দশক থেকে ব্যবহার হয়ে আসছে। নেলসন ম্যান্ডেলার নেতৃত্বে দক্ষিণ আফ্রিকার গণতান্ত্রিক আন্দোলনের সময় থেকে এই শব্দটি দক্ষিণ আফ্রিকার বাইরে ব্যাপক জনপ্রিয় হতে শুরু করে। এছাড়া ডেসমন্ড টুটুর লেখার মাধ্যমেও ইংরেজি ভাষাভাষী জনগণের মধ্যেও তা জনপ্রিয়তা লাভ করে। উবুন্টু শব্দটি দক্ষিণ আফ্রিকায় উনিশ শতকের শুরুর দিক থেকেই আবির্ভাব হতে শুরু করে। বিভিন্ন ধরনের অনুবাদে মানবতা, সদয়গুণ, পরোপকারিতা দয়াশীলতা ইত্যাদি উঠে আসতে থাকে। তবে ব্যকরনগত ভাবে এর উৎপত্তি হয়েছে উন্টু শব্দ থেকে যার অর্থ মানুষ বা ব্যক্তি। এর সাথে উবু (বিশেষ্য, অর্থ মানবতা) উপসর্গটি যোগ করার ফলে শব্দটি দারায় উবুন্টু যার পুরো আর্থ দারায় মানুষের জন্য মানবতা বা অপরের জন্য মানবতা। উবুন্টু শব্দের অনেক অর্থ বিদ্যমান তবে এর মূল মূল উৎপত্তিস্থল দক্ষিণ আফ্রিকান ভাষাগুলোতেই এর যুতসই সংজ্ঞা পাওয়া যায় না (উবুন্টুর সম্পর্কে সক্ষিন আফ্রিকান এবং আফ্রিকান বংশোদ্ভূতরা কি মনে করেন তা জানতে একটা জরিপ চালানো হয়েছিল)। আফ্রিকানদের মতে উবুন্টু হল এমন একটি সমাজ যেখানে সকলকে মানবতার সাথে বিবেচনা করা হয়। মিচায়েল ওনিইবুচি এজের মতে উবুন্টুর মূল দর্শনকে এভাবে সংজ্ঞায়িত করা যেতে পারে- একজন মানুষের সাথে আরেকজনের পার্থক্য, স্বতন্ত্র বিচার ধারা এবং ভিন্ন অবস্থান থাকা সত্ত্বেও অপরের মতামতকে সম্মান করা এবং তার দর্শনকে স্বীকৃতি প্রদান করা। এটি অবশ্যই একটি সৃষ্টিশীল সঙ্গায়ন। মানবতা একটি চারিত্রিক গুন। সমাজের এই পরিবর্তনের মাঝে টিকে থাকতে হলে প্রত্যেকের প্রয়োজন প্রত্যেককে। এই দর্শনের মতে আমরা একে অপরের সৃষ্টিশীলতা ভাগাভাগি করে নেই এক সাথে চলব বলে। তুমি আছ বলে আমি আছি, আর অবশ্যই আমি আছি বলে তুমি আছ, শত পার্থক্য এবংমূল্যবোধ থাকা সত্ত্বেও আমি একাই কোন একক স্বত্বা নই। transcription: "In the old days, when we were young, a traveller through the country would stop at a village, and he didn't have to ask for food or for water; once he stops, the people give him food, entertain him. That is one aspect of ubuntu, but it will have various aspects." in the sense of an abstract quality. The sense "mankind" is taken by the class 7 collective noun isintu. [১] Eze, M.O Intellectual History in Contemporary South Africa 190-191 দর্শন প্রবেশদ্বার উইকিঅভিধানে উবুন্টু (দর্শন) শব্দটি খুঁজুন। Magolego, Melo. 2013. "Ubuntu in Western Society", M&G Thought Leader Blog ওয়েব্যাক মেশিনে আর্কাইভকৃত ১২ সেপ্টেম্বর ২০১৩ তারিখে Sonal Panse, Ubuntu – African Philosophy (buzzle.com) Sean Coughlan, All you need is ubuntu, BBC News Magazine, Thursday, 28 September 2006. A. Onomen Asikele, Ubuntu Republics of Africa (2011)
স্যাম পিত্রোদা

সত্যনারায়ণ গঙ্গারাম পিত্রোদা (সংক্ষেপেস্যাম্ পিত্রোদা নামে পরিচিত) (জন্ম: ৪ঠা মে, ১৯৪২) একজন ভারতীয় ইঞ্জিনিয়ার, ব্যবসা নির্বাহী এবং নীতি সৃষ্টিকর্তা। তিনি জনসাধারণ তথ্য পরিকাঠামো ও প্রবর্তিত নেভিগেশনের উপর ভারতের প্রধানমন্ত্রীর উপদেষ্টা ও ভারতের জাতীয় উদ্ভাবন কাউন্সিলের চেয়ারম্যান। তিনি জাতিসংঘের একজন উপদেষ্টা হিসেবেও কাজ করেছেন। স্যাম্ পিত্রোদা উড়িষ্যার তিতলাগড়ে জন্মগ্রহণ করেন। তিনি মহাত্মা গান্ধী এবং তার দর্শনের দ্বারা গভীরভাবে প্রভাবিত হয়েছিলেন। তার স্কুলজীবন গুজরাতে শুরু হয়। পরে তিনি মার্কিন যুক্তরাষ্ট্রে গিয়েছিলেন এবং শিকাগোর ইলিনয় ইনস্টিটিউট অব টেকনোলজি -এ মাস্টার ডিগ্রী অর্জন করেন। ২০০৯ সালে বিজ্ঞান ও প্রকৌশল তার অবদানের জন্য ভারত সরকার দ্বারা পদ্মভূষণ। টেলিকমের উপস্থাপন ও ভারতের আইটি (IT) বিপ্লবের জন্য ২০০৯ সালে স্কচ্ (Skoch) চ্যালেঞ্জার লাইফ টাইম অ্যাচিভমেন্ট অ্যাওয়ার্ড। ২০০৯ সালে অন্ধ্র বিশ্ববিদ্যালয় D.Sc উপাধি দিয়ে সম্মানিত করে। IEEE যোগাযোগ সোসাইটি, ২০০৭ সালে টেলিযোগাযোগ ক্ষেত্রে পাবলিক সার্ভিস -এর জন্য পুরস্কার প্রদান করে। ২০০২ সালে en:Dataquest লাইফ টাইম অ্যাচিভমেন্ট পুরস্কার দেয়। "Mr. Sam Pitroda, Chairman"। Web site। National Innovation Council। ২০ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ৩০ জানুয়ারি ২০১২।  "সংরক্ষণাগারভুক্ত অনুলিপি"। ২ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১১।
মার্টিনা নাভ্রাতিলোভা

মার্টিনা নাভ্রাতিলোভা (চেক: Martina Navrátilová; জন্ম: ১৮ অক্টোবর ১৯৫৬) চেকস্লোভাকিয়ার প্রাগে জন্মগ্রহণকারী বিখ্যাত আমেরিকান টেনিস খেলোয়াড় ও কোচ। অবসরপ্রাপ্ত চেক-আমেরিকান টেনিস খেলোয়াড় নাভ্রাতিলোভা একসময় আন্তর্জাতিক টেনিস অঙ্গনে বিশ্বের শীর্ষস্থানীয় ও সেরা প্রমিলা খেলোয়াড়ের মর্যাদা লাভ করেছিলেন। জন্মকালীন সময়ে তার নাম ছিল মার্টিনা সুবার্তোভা। তিনি তার সময়কালে টেনিস এককে, দ্বৈতে এবং মিশ্র দ্বৈতে একচ্ছত্র আধিপত্য বিস্তার করেছিলেন। স্তন ক্যান্সারে আক্রান্ত নাভ্রাতিলোভা ফেব্রুয়ারি, ২০১০ সালে হাসপাতালে ভর্তি হন ও পরের মাসেই চিকিৎসার মাধ্যমে আরোগ্য লাভ করেন। নাভ্রাতিলোভা ১৮বার গ্র্যান্ড স্ল্যাম এককে বিজয়ী হয়েছেন। ৩১বার মহিলাদের দ্বৈতে শিরোপা জয় করে সর্বকালের সেরা রেকর্ড গড়েন। এছাড়াও ১০বার প্রধান প্রধান প্রতিযোগিতার মিশ্র দ্বৈতে বিজয়ী হয়েছেন। উইম্বলডনের এককের ফাইনালে ১২বার অংশগ্রহণ করে রেকর্ডসংখ্যক ৯বার বিজয়ী হন। তন্মধ্যে ১৯৮২ থেকে ১৯৯০ সালে একাধারে অংশগ্রহণ করেন। তিনি এবং বিলি জিন কিং - প্রত্যেকেই ২০বার উইম্বলডন জয় করেন। মার্গারেট কোর্ট এবং ডরিস হার্টের সাথে তিনিও গ্র্যান্ড স্ল্যামের বক্সড সেট নামে পরিচিত গ্র্যান্ড স্ল্যামের একক, দ্বৈত এবং মিশ্র দ্বৈত জয় করেন। আধুনিক টেনিস যুগের এককে সর্বাধিক ১৬৭বার এবং দ্বৈতে ১৭৭বার জয় করে রেকর্ড সৃষ্টি করেন। এছাড়াও, সর্বাধিক ৭৪টি খেলায় ধারাবাহিকভাবে বিজয়ী হয়েছেন তিনি। ধারাবাহিকভাবে ১১বার প্রধান প্রতিযোগিতাগুলোর এককের ফাইনালে অংশ নিয়ে দ্বিতীয় স্থানে অবস্থান করছেন, স্টেফি গ্রাফ করেছেন ১৩বার। মহিলাদের দ্বৈতে প্যাম শ্রিভারের সাথে ১০৯টি খেলায় বিজয়ী হয়েছেন। উভয়ে ১৯৮৪ সালে প্রধান চারটি প্রতিযোগিতার শিরোপা জয় করেন। সাবেক বিশ্বের ১নং মহিলা খেলোয়াড় বিলি জিন কিং নাভ্রাতিলোভা সম্পর্কে ২০০৬ সালে বলেছেন যে, "প্রমিলাদের টেনিস ইতিহাসের জীবিত খেলোয়াড়ের মধ্যে একক, দ্বৈত এবং মিশ্র দ্বৈতে তিনি সর্বোত্তম।" ""Sony Ericsson WTA Tour - Players - Info - Martina Navratilova"."। ১১ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৩।  Martina Navratilova diagnosed with breast cancer Bonnie DeSimone (সেপ্টেম্বর ১১, ২০০৬)। "Act II of Navratilova's career ends with a win"। ESPN। সংগ্রহের তারিখ ফেব্রুয়ারি ১৪, ২০০৭।  টেনিস স্টেফি গ্রাফ লিঙ্গের যুদ্ধ (টেনিস) উইম্বলডন চ্যাম্পিয়নশিপ উইকিমিডিয়া কমন্সে মার্টিনা নাভ্রাতিলোভা সংক্রান্ত মিডিয়া রয়েছে। দাপ্তরিক ওয়েবসাইট মহিলাদের টেনিস অ্যাসোসিয়েশনে মার্টিনা নাভ্রাতিলোভা(ইংরেজি) ফেড কাপে মার্টিনা নাভ্রাতিলোভা (ইংরেজি) আন্তর্জাতিক টেনিস হল অব ফেমে মার্টিনা নাভ্রাতিলোভা (ইংরেজি) উপস্থিতি - সি-স্প্যানে ইন্টারনেট মুভি ডেটাবেজে মার্টিনা নাভ্রাতিলোভা (ইংরেজি) গ্রন্থাগারে মার্টিনা নাভ্রাতিলোভা সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি) মার্টিনা নাভ্রাতিলোভা দ্যা গার্ডিয়ান-এর সংবাদ ও ধারাভাষ্যের সংগ্রহশালা। "মার্টিনা নাভ্রাতিলোভা সংগৃহীত খবর এবং ভাষ্য"। দ্য নিউ ইয়র্ক টাইমস (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Wimbledon legends: Martina Navratilova" BBC profile "Martina was alone on top" ESPN outsports.com "Athlete, Author, Activist Martina Navratilova on Coming Out, the 'L Word,' Playing Hockey and Doing Your Part". Outsports Martina Navratilova's Health and Fitness Articles for AARP টেমপ্লেট:Martina Navratilova start boxes টেমপ্লেট:I'm a Celebrity…Get Me out of Here! টেমপ্লেট:I'm a Celebrity…Get Me out of Here! UK Series 8 টেমপ্লেট:Dancing with the Stars Season 14
ইউনিকোডে দাবার প্রতীকসমূহ

দাবার প্রতীকগুলি ইউনিকোডের অংশ। চিত্র ব্যবহারের পরিবর্তে, ইউনিকোড অক্ষর সেটে সংজ্ঞায়িত করা চিহ্ন দ্বারা দাবা গুটি উপস্থাপন করা যায়। এটি সম্ভব করে তোলে: গ্রাফিক্স এডিটরের বদলে একটি টেক্সট এডিটর বা ওয়ার্ড প্রসেসর ব্যবহার করে চিহ্ন উৎপাদন। এই প্রতীকগুলি প্রদর্শন বা মুদ্রণ করার জন্য, কম্পিউটারে ইনস্টল থাকা ভাল ইউনিকোড সমর্থক এক বা একাধিক ফন্ট থাকলে তা নথিতে (ওয়েব পৃষ্ঠা, ওয়ার্ড প্রসেসর নথি ইত্যাদি) ব্যবহার করা আবশ্যক। দাবার প্রতীকগুলি বিবিধ প্রতীকসমূহের অংশ। "Test for Unicode support in Web browsers"।
আধুনিক দাবা

১৯৬৮ খ্রিষ্টাব্দে গ্যাব্রিয়েল বিসেন্টে মরা দ্বারা উদ্ভাবিত আধুনিক দাবা এক ভিন্ন ধরনের দাবা খেলা বিশেষ। আধুনিক দাবা ৯ x ৯ দাবা বোর্ডে খেলা হয়। এই খেলায় প্রতি খেলোয়াড় সাধারণ দাবার প্রচলিত সমস্ত গুটি ছাড়াও দুইটি অতিরিক্ত গুটি পায়। এর মধ্যে একটি হল একটি অতিরিক্ত বোড়ে ও অপরটি হল প্রধানমন্ত্রী খেলা প্রচলিত দাবার সমস্ত নিয়ম মেনে চলে। শুধু একটি অতিরিক্ত নিয়ম প্রধানমন্ত্রীর ক্ষেত্রে প্রযোজ্য। প্রধানমন্ত্রী গুটিটি দাবার গজ ও ঘোড়া উভয়ের দান দিতে পারে। প্রিচার্ড, ডেভিড (২০০৭), The Classified Encyclopedia of Chess Variants, John Beasley, আইএসবিএন 978-0-9555168-0-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Modern chess by Hans Bodlaender
ঘাসফড়িং (দাবার গুটি)

ঘাসফড়িং এক ধরনের অপ্রচলিত দাবার গুটি বিশেষ। চেল্টেমহ্যাম একজামিনার পত্রিকায় প্রকাশিত এক দাবা সংক্রান্ত সমস্যার সমাধানে ১৯১৩ খ্রিষ্টাব্দে টমাস রেনার ডসন ঘাসফড়িং গুটিকে প্রথম উদ্ভব করেন । এই গুটিকে ইংরেজি G বর্ণ এবং উল্টানো মন্ত্রী দিয়ে সূচিত করা হয়। ঘাসফড়িং যে দাবাতে খেলা হয়, তাকে ঘাসফড়িং দাবা বলে। এই দাবার কোন কোন ক্ষেত্রে বোড়েকে এক সারি এগিয়ে রেখে আটটি করে ঘাসফড়িং গুটিকে দ্বিতীয় ও সপ্তম সারিতে রাখা হয়, আবার কোন কোন ক্ষেত্রে মন্ত্রীর বদলেীকটি করে ঘাসফড়িংকে রাখা হয়। ঘাসফড়িং দাবার মন্ত্রীর মতো সোজাসুজি বা আড়াআড়ি ভাবে যে কোন দিকে যেতে পারে। কিন্তু সেটা করতে গেলে তাকে নিজের দলের বা প্রতিপক্ষের কোন একটি গুটিকে টপকে ঐ গুটির ঠিক পরের ঘরে যেতে হয়। যদি টপকে যাওয়ার মতো কোন গুটি না থাকে বা পরপর একাধিক গুটি থাকে, তবে ঘাসফড়িংকে নড়ানো যায় না। ঘাসফড়িং যে গুটিকে টপকে যায়, তার ওপর কোন রকম প্রভাব ফেলে না। কিন্তু টপকে যাওয়ার পরে যে ঘর পৌঁছয়, সে ঘরে বিপক্ষের গুটি থাকলে তাকে উচ্ছেদ করতে পারে। উদহারণ স্বরূপ, প্রথম চিত্রে d4 এ থাকা সাদা ঘাসফড়িং b2, d1, d7 ও h8 ঘরে যেতে পারবে এবং a7 ঘরে গিয়ে কালো বোড়েকে উচ্ছেদ করতে পারবে। কিন্তু g4 যেতে গেলে দুইটি গুটি টপকাতে হবে বলে যেতে পারে না। J. Boyer (১৯৫১)। Les Jeux D'Echecs Non Orthodoxes।  ডেভিড প্রিচার্ড (১৯৯৪)। The Encyclopedia of Chess Variants। Games & Puzzles Publications। আইএসবিএন 0-9524142-0-1।  Grasshopper chess by Hans Bodlaender.
অ্যান্ডারনাখ দাবা

অ্যান্ডারনাখ দাবা এক ভিন্ন ধরনের দাবা খেলা বিশেষ। এই দাবার নাম জার্মানীর অ্যান্ডারনাখ শহরের নামানুসারে দেওয়া হয়েছে। এই শহরে ভিন্ন ধরনের দাবাপ্রেমীরা প্রতি বছর মিলিত হন। ১৯৯৩ খ্রিষ্টাব্দের এই রকম এক সভায় এক দাবার সমস্যার প্রতিযোগিতায় অ্যান্ডারনাখ দাবাকে সামনে আনা হয়। মিশেল সাইল্লড অ্যান্ডারনাখ, ১৯৯৩ অ্যান্ডারনাখ দাবায় সাধারণ দাবার সমস্ত নিয়ম প্রযোজ্য। এছাড়া একটি বিশেষ নিয়ম আছে। এই দাবায় কোন গুটি বিপক্ষের গুটিকে উচ্ছেদ করলে বিপক্ষের রং ধারণ করে। কিন্তু রাজা যদি বিপক্ষের কোন গুটিকে উচ্ছেদ করে, তখন তার রং পরিবর্তন হয় না। যে দানে বিপক্ষের কোন গুটিকে উচ্ছেদ হয় না, সেই দান সাধারণ দাবার নিয়ম মেনে চলে। বোড়ের উত্তরণ হলে রং পরিবর্তন না হলেও অষ্টম সারিতে থাকা বিপক্ষের কোন গুটি উচ্ছেদ করে বোড়ের উত্তরণ হলে উত্তরণের পর নতুন গুটির রং পরিবর্তন হয়। পাশে দেখানো চিত্র অ্যান্ডারনাখ দাবার সমস্যার একটি উদহারণ। এই সমস্যার উদ্দেশ্য তিন দানে সমাধান করে চিত্রে প্রদর্শিত অবস্থানে পৌছনো। সমস্যাটির সমাধান হল- ১. Nf3 Nc6 ২. Ne5 Nxe5 (কালো ঘোড়া e5 ঘরে থাকা সাদা ঘোড়াকে উচ্ছেদ করে নিজেই সাদা ঘোড়াতে পরিণত হয়।) ৩. Nxd7 Nb8 (e5 ঘরে থাকা সাদা ঘোড়া d7 ঘরে থাকা কালো বোড়েকে উচ্ছেদ করে আবার কালো ঘোড়াতে পরিণত হয়। সেই কালো ঘোড়া ফাঁকা b8 ঘরে স্থান দখল করে। সমস্যার সমাধান হয়। Andernach Chess by Joost de Heer and Otto Janko A selection of Andernach problems
আলেখিনের বন্দুক

আলেখিনের বন্দুক দাবার এক ধরনের আক্রমণাত্মক ব্যূহ বিশেষ। আলেখিনের বন্দুক বিশ্ব দাবা চ্যাম্পিয়ান আলেকসান্দর আলেখিনের নামানুসারে হয়েছে। ১৯৩০ খ্রিষ্টাব্দে সান রেমোতে তিনি গ্র্যান্ডমাস্টার আরোন নিমজোভিচের বিরুদ্ধে এই পদ্ধতিতে খেলে জয়লাভ করেন। আলেখিন বনাম নিমজোভিচ ১৯৩০ আলেখিনের বন্দুকের ধারণাটি হল দুইটি নৌকাকে পরপর একে অপরের পেছনে রেখে তাদের পেছনে মন্ত্রীকে রেখে তিনটি প্রধান শক্তিকে এক সারিতে নিয়ে আসা। এই ধরনের গুটির অবস্থান প্রতিপক্ষের বিরুদ্ধে এক তীব্র আক্রমণের সূচনা করে। কিছু বিরল ক্ষেত্রে দুই নৌকা ও এক মন্ত্রীর বদলে দুই মন্ত্রী ও এক নৌকা এই পদ্ধতিতে সাজানো হয়। আলেখিন বনাম নিমজোভিচের খেলায় ২৬ নম্বর দানে আলেকসান্দর আলেখিন আলেখিনের বন্দুক অবস্থান রচনা করার মাত্র চার দান পরেই নিমজোভিচ তার আক্রমণ প্রতিরোধ করতে না পেরে পরাজিত হন। ১. e4 e6 ২. d4 d5 ৩. Nc3 Bb4 ৪. e5 c5 ৫. Bd2 Ne7 ৬. Nb5 Bxd2+ ৭. Qxd2 0–0 ৮. c3 b6 ৯. f4 Ba6 ১০. Nf3 Qd7 ১১. a4 Nbc6 ১২. b4 cxb4 ১৩. cxb4 Bb7 ১৪. Nd6 f5 ১৫. a5 Nc8 ১৬. Nxb7 Qxb7 ১৭. a6 Qf7 ১৮. Bb5 N8e7 ১৯. 0–0 h6 ২০. Rfc1 Rfc8 ২১. Rc2 Qe8? ২২. Rac1 Rab8 ২৩. Qe3 Rc7 ২৪. Rc3 Qd7 ২৫. R1c2 Kf8 ২৬. Qc1 (চিত্র) Rbc8 ২৭. Ba4 b5 ২৮. Bxb5 Ke8 ২৯. Ba4 Kd8 ৩০. h4! h5 ৩১. Kh2 g6 ৩২. g3 (জুগজোয়াং) ১-০ "Alexander Alekhine vs Aron Nimzowitsch, 1930"। chessgames.com।  Chess Life, December 2008, p. 25; April 2009, p. 6
পাগলাগারদ দাবা

পাগলাগারদ দাবা এক ভিন্ন ধরনের দাবা খেলা বিশেষ। পাগলাগারদ দাবায় সাধারণ দাবার সকল নিয়ম প্রযোজ্য। কিন্তু তাঁর সঙ্গে অবতরণ নামে এক অতিরিক্ত নিয়ম যোগ করা আছে। এই নিয়ম অনুযায়ী কোন উচ্ছেদ হওয়া গুটি রং বা দল পরিবর্তন করে বিপক্ষের সংরক্ষণে চলে যায়। খেলার যে কোন মুহুর্তে সেই খেলোয়াড় দান না দিয়ে গুটিটিকে আবার বোর্ডে নিজের পক্ষে কোন খালি ঘরে 'অবতরণ' করায়। কিন্তু বোড়েকে প্রথম ও অষ্টম সারিতে অবতরণ করানো যায় না। সাধারণ দাবায় যে কিস্তিতে কিস্তিমাত করা যায়, এই নিয়মে রাজা ও রাজাকে আক্রমণকারী গুটির মাঝে উচ্ছেদ হওয়া গুটিকে বৈধ অবতরণ ঘটিয়ে এই দাবায় তা আটকানো যায়। আবার উপযুক্ত জায়গায় অবতরণ ঘটিয়ে আকস্মিকভাবে কিস্তিমাত করা যায়। কোন বোড়ের উত্তরণ ঘটার পর তার উচ্ছেদ ঘটলে তাকে বোড়ে হিসেবে উতরণ করাতে হয়। পাগলাগারদ দাবায় মন্ত্রী, নৌকা ও গজের চেয়ে বোড়ে ও ঘোড়ার গুরুত্ব বেশি। যদি প্রথম তিনটি গুটির মধ্যে যে কোন একটি দুই তিন ঘর দূর থেকে রাজাকে কিস্তি দেয়, তখন বোড়েকে রাজার পাশের ঘরে অবতরণ ঘটিয়ে ভালোভাবে প্রতিরক্ষা করা যায়। অপরদিকে ঘোড়াকে কিস্তি দেওয়া থেকে কোনো গুটি আটকাতে পারে না বলে আক্রমণে ের গুরুত্ব অনেক বেশি। এই খেলায় বোড়েকে শত্রুশিবিরের গভীরে অবতরণ ঘটিয়ে দিলে এই গুটি কিস্তি দিতে বিপজ্জনক ভূমিকা পালন করে। http://www.freechess.org/Help/HelpFiles/crazyhouse.html "সংরক্ষণাগারভুক্ত অনুলিপি"। ২ মে ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।  Crazyhouse by Fergus Duniho, The Chess Variant Pages Scidb a chess database supporting Crazyhouse
হেমট্রামিক, মিশিগান

হেমট্রামিক (Hamtramck) আমেরিকার মিসিগান রাজ্যের একটি শহর। ২০১০ সালের জনগণনা অনুসারে এই শহরের জনসংখ্যা ২২,৪২৩ এবং আমেরিকার সেন্সাস ব্যুরো-এর তথ্য অনুসারে এই শহরের আয়তন ২.০৯ বর্গমাইল। হেমট্রামিক শহর প্রধানত ডেট্রয়েট শহর দ্বারা পরিবেষ্টিত। হাইল্যান্ড পার্ক এর সাথে এই শহরের সীমানার সামান্য সংযোগ রয়েছে। হেমট্রামিক পাবলিক স্কুল্‌স "US Gazetteer files 2010"। United States Census Bureau। ১৪ জুলাই ২০১২ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৩।  "American FactFinder"। United States Census Bureau। সংগ্রহের তারিখ ২০১২-১১-২৫।  "Population Estimates"। United States Census Bureau। ২০১৩-০৬-১৭ তারিখে মূল থেকে আর্কাইভ করা। সংগ্রহের তারিখ ২০১৩-০৬-০৩।  "American FactFinder"। United States Census Bureau। সংগ্রহের তারিখ ২০০৮-০১-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) মার্কিন ভৌগোলিক জরিপ ভূগোল তথ্য ব্যবস্থার নাম: হেমট্রামিক, মিশিগান "American FactFinder"। United States Census Bureau।  উইকিমিডিয়া কমন্সে হেমট্রামিক, মিশিগান সংক্রান্ত মিডিয়া রয়েছে। (ইংরেজি) City of Hamtramck (ইংরেজি) Hamtramck Chamber of Commerce (ইংরেজি) কার্লিতে হেমট্রামিক, মিশিগান (ইংরেজি)
২০১৩ ইউএস ওপেন - পুরুষদের দ্বৈত

২০১২ ইউএস ওপেন - পুরুষদের দ্বৈত টেনিস প্রতিযোগিতার বিজয়ী বব ব্রায়ান ও মাইক ব্রায়ান সেমিফাইনালে লিয়েন্ডার পেজ ও রাদেক স্তেপানেকের নিকট পরাজিত হন। পেজ ও স্তেপানেক ফাইনালে আলেকজান্ডার পেয়া ও ব্রুনো সোর্সকে পরাজিত ৬-১ ৬-৩ ফলাফলে পরাজিত করে খেতাব জিতে নেন। Main Draw
ইয়োহান ক্রিস্টফ আডেলুং

ইয়োহান ক্রিস্টফ আডেলুং (জার্মান ভাষায়: Johann Christoph Adelung) (৮ আগস্ট, ১৭৩২ – সেপ্টেম্বর ১০, ১৮০৬) একজন জার্মান ব্যাকরণবিদ ও ভাষাবিজ্ঞানী। তিনি জার্মান ভাষার অভিধান গ্রামাটিশ-ক্রিটিশেস ভ্যোর্টারবুখ ডের হোখডয়চেন মুন্ডার্ট (Grammatisch-kritisches Wörterbuch der hochdeutschen Mundart অর্থাৎ "উচ্চ জার্মান ভাষার বাচনশৈলীর বৈয়াকরণিক-সমালোচনা অভিধান")-এর প্রণেতা। আডেলুং ১৭৩২ সালের ৮ই আগস্ট পশ্চিম পোমেরানিয়ার ষ্পান্টেকো শহরে জন্মগ্রহণ করেন। তিনি মাগডেবুর্গের আংকলাম ও বের্গে মঠ বিদ্যালয়ে এবং পরে হালে বিশ্ববিদ্যালয়ে পড়াশোনা করেন। ১৭৫৯ সালে তিনি এরফুর্ট শহরে উচ্চবিদ্যালয় বা গুমনাজিউমে অধ্যাপক হিসেবে নিয়োগ পান। কিন্তু দুই বছর পর অধ্যাপনা ত্যাগ করেন এবং লাইপ্তসিশ শহরে বসবাস শুরু করেন। সেখানে তিনি ভাষাতত্ত্ব নিয়ে গবেষণা করেন। ১৭৮৭ সালে ড্রেসডেনে জাখসেন নির্বাচনী এলাকার প্রধান গ্রন্থাগারিক হিসেবে নিয়োগ লাভ করেন। মৃত্যুর পূর্ব পর্যন্ত তিনি সেখানেই কর্মে নিয়োজিত ছিলেন। আডেলুংয়ের লেখনীর পরিমাণ অনেক। জার্মান ব্যাকরণ, অভিধান, ও শৈলীর উপর তার উন্নতমানের কাজের মাধ্যমে তিনি জার্মান বানানবিধির সংস্কার, বাগধারার উত্‌কর্ষসাধন, ও জার্মান ভাষার আদর্শ বা মান রূপ নির্ধারণে গুরুত্বপূর্ণ ভূমিকা পালন করেন। তার জার্মান ভাষার অভিধান গ্রামাটিশ-ক্রিটিশেস ভ্যোর্টারবুখ ডের হোখডয়চেন মুন্ডার্ট (Grammatisch-kritisches Wörterbuch der hochdeutschen Mundart অর্থাৎ "উচ্চ জার্মান ভাষার বাচনশৈলীর বৈয়াকরণিক-সমালোচনা অভিধান") (১৭৭৪-১৭৮৬) তার গবেষণার একটি বড় অংশ জুড়ে রয়েছে। ইয়াকপ গ্রিমের পূর্ব পর্যন্ত কেউ জার্মান ভাষার জন্য এতো পরিমাণ অবদান রাখতে পারে নি। তার মৃত্যুর কিছুদিন আগে মিথ্রিডাটেস্, ওডার আলগেমাইনে ষ্প্রাখেনকুন্ডে (১৮০৬) প্রকাশিত হয়। এই কাজের ইঙ্গিত প্রেরণা লাভ করেন ১৫৫৫ সালের কনরাড ফন গেসনারের একই নামের একটি প্রকাশনা থেকে, কিন্তু আডেলুংয়ের কাজ আরও বিস্তৃত ছিল। দুর্ভাগ্যবশত তার কাজ তিনি সম্পন্ন করে যেতে পারেন নি। তার মৃত্যুর পরপরই প্রকাশিত এই বইয়ের প্রথম খণ্ডে এশিয়াটিক ভাষা নিয়ে এবং বাকি দুটি খন্ড ইয়োহান সেভেরিন ফাটার (১৭৭১-১৮২৬)-এর তত্ত্বাবধানে সম্পন্ন হয়। আডেলুং-এর প্রকাশিত অসংখ্য বইয়ের মধ্যে উল্লেখযোগ্য কিছু বই হল: দিরেক্তোরিয়ুম দিপ্লোমাতিকুম (মেইসেন, ১৮০২); ডয়চে ষ্প্রাখলেরে ফ্যুর শুলেন (বার্লিন, ১৭৮১); এবং পাক্ষিক মাগাত্সি‌ন ফুর ডি ডয়চে ষ্প্রাখে (১৭৯২-১৭৮৪)। এই জার্মান নামটির বাংলা প্রতিবর্ণীকরণে উইকিপিডিয়া:বাংলা ভাষায় জার্মান শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। নিবন্ধের অন্যান্য জার্মান নামের ক্ষেত্রেও একই নীতি অনুসৃত হয়েছে। Douglas A. Kibbee (ed.), History of Linguistics 2005: Selected papers from the Tenth International Conference on the History of the Language Sciences (ICHOLS X), 15 September 2005, Urbana-Champaign, Illinois, John Benjamins Publishing, 2007, p. 290. Hugh LeCaine Agnew, Origins of the Czech National Renascence, University of Pittsburgh Press, 1994, p. 82. Chisholm 1911, পৃ. 190। "Adelung, Johann Christoph"। পৃষ্ঠা 190।  |ইউআরএল= অনুপস্থিত বা খালি (সাহায্য) Adelung, J. C., Grammatisch-kritisches Wörterbuch der Hochdeutschen Mundart
পশ্চিম ইন্দিরা টোল

পশ্চিম ইন্দিরা কল (উচ্চতা ৫,৭৬৪ মিটার (১৮,৯১১ ফু)) কারাকোরাম পর্বতশ্রেণীর সিয়াচেন মুজতাঘের ইন্দিরা শৈলশিরায় অবস্থিত টোল বা কল। এই স্থানটি ভারত, পাকিস্তান, ও চীন সীমান্তের সংযোগস্থলের কয়েক কিলোমিটারের মধ্যে অবস্থিত। পশ্চিম ইন্দিরা টোল উত্তরে উর্দোক হিমবাহ ও দক্ষিণে সিয়াচেন হিমবাহের মধ্যে অবস্থিত একটি অবতল স্থান বিশেষ। এই স্থানটি সিন্ধু নদ ও তারিম নদীর মধ্যে অবস্থিত এক জলবিভাজিকা। সিয়া কাংরি শৃঙ্গটি এখান থেকে তিন কিলোমিটার পশ্চিমে অবস্থিত। এই টোলের ২.৪ কিলোমিটার পূর্ব দিকে ইন্দিরা শৈলশিরায় ৫,৯৮৮ মিটার (১৯,৬৪৬ ফু)) উচ্চতায় অবস্থিত অপর একটি টোল অবস্থিত। ১৯১২ খ্রিষ্টাব্দে মার্কিন মহিলা পর্বতারোহী ফ্যানি বুলক ওয়ার্কম্যান এই টোলের নাম ইন্দিরা কল বা ইন্দিরা টোল রাখেন। কর্ণেল নরেন্দ্র কুমার ১৯৮১ খ্রিষ্টাব্দে পশ্চিম দিকে অবস্থিত প্রথমোক্ত টোলে পৌঁছন। ১৯৮৮ খ্রিষ্টাব্দে হরিশ কাপাডিয়া ঐ টোলে পৌঁছন এবং তিনি এর নাম দেন মূল ইন্দিরা টোল বা পশ্চিম ইন্দিরা টোল এবং ফ্যানি বুলক ওয়ার্কম্যানের নামকরণ করা টোলের নতুন নাম দেন পূর্ব ইন্দিরা টোল। এই টোল ভারত, পাকিস্তান, ও চীন সীমান্তের সংযোগস্থলের কয়েক কিলোমিটার পূর্বে অবস্থিত যেখানে ভারত ও পাকিস্তানের মধ্যে অবস্থিত প্রকৃত ভূমি অবস্থান রেখা চীন সীমান্তের সাথে মিলিত হয়েছে। এই টোলের দক্ষিণ দিকের অঞ্চলগুলি ভারত ও পাকিস্তান দুই দেশই দাবী করলেও ভারতের নিয়ন্ত্রণে রয়েছে। এর উত্তর দিকে ট্রান্স কারাকোরাম ট্র্যাক্টের অংশ যা ভারত দাবী করলেও ১৯৬৩ খ্রিষ্টাব্দ থেকে এই অঞ্চলটি পাকিস্তান ও চীনের মধ্যে সীমান্ত চুক্তির ফলে চীনের নিয়ন্ত্রণাধীন রয়েছে। কাপাডিয়া, হরিশ (১৯৯৮)। "On the Siachen Glacier, Part 4"। Indian Mountaineering Federation। ২৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  কাপাডিয়া, হরিশ (১৯৯৮)। "On the Siachen Glacier, Part 2"। Indian Mountaineering Federation। ২৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২০১০-০৮-২৩।  কাপাডিয়া, হরিশ (১৯৯৯)। Across Peaks & Passes in Ladakh, Zanskar & East Karakoram। New Delhi, India: Indus Publishing Company। পৃষ্ঠা ৯৪; ১৮৬–১৮৯; ১৯৫। আইএসবিএন 81-7387-100-0।  Map at Blank on the Map
প্রকৃত ভূমি অবস্থান রেখা

প্রকৃত ভূমি অবস্থান রেখা (Actual Ground Position Line) ভারত ও পাকিস্তানের মধ্যে সিয়াচেন হিমবাহ অঞ্চলে অবস্থিত সীমান্ত রেখা। এই রেখা নিয়ন্ত্রণ রেখার সবচেয়ে উত্তর বিন্দু থেকে পশ্চিম ইন্দিরা টোল অব্দি অবস্থিত। পাকিস্তানি সেনাবাহিনী সিয়াচেন হিমবাহ ও সালতোরো পর্বতশ্রেণী অধিকার করে নেবে এই আশঙ্কায় ১৯৮৪ খ্রিষ্টাব্দে এই অঞ্চলটি ভারত অপারেশন মেঘদূতের মাধ্যমে নিজেদের সামরিক দখলে নিয়ে আসে। তারপর থেকে ভারতীয় সেনাবাহিনী সালতোরো পর্বতশ্রেণী নিজেদের দখলে রেখেছে। পশ্চিম ইন্দিরা টোল থেকে এই রেখা সালতোরো পর্বতশ্রেণীর মধ্যে দিয়ে সিয়া গিরিবর্ত্ম, সালতোরো কাংরি -১ পর্বত, বাইলাফন্ড গিরিবর্ত্ম , কে ১২ পর্বত, গ্যোং গিরিবর্ত্ম ও এনজে ৯৮৪২ ওপর দিয়ে গেছে। সালতোরো পর্বতশ্রেণীর ৭০০০ মিটারের চেয়ে উঁচু পার্বত্য মালভূমি ভারতীয় সেনাবাহিনী নিজেদের দখলে রেখেছে, যাতে পাকিস্তানি সেনাবাহিনী সালতোরো পর্বতশ্রেণী পর্বতারোহণ করে ভারতীয় ভূখন্ডে প্রবেশ করতে না পারে। সিয়াচেন দ্বন্দ্ব অপারেশন মেঘদূত "Manning the Siachen Glacier"। Bharat Rakshak Monitor। 2003। ১৪ জুন ২০১২ তারিখে মূল থেকে আর্কাইভ করা। সংগ্রহের তারিখ 2011=01-27।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
মামনুন হুসাইন

মামনুন হুসাইন (উর্দু: ممنون حسین‎‎; জন্ম: ২ মার্চ অথবা ২৩ ডিসেম্বর, ১৯৪০ – ১৪ জুলাই ২০২১) ব্রিটিশ ভারতের আগ্রায় জন্মগ্রহণকারী পাকিস্তানের বিশিষ্ট টেক্সটাইল ব্যবসায়ী ও রাজনীতিবিদ। ২০১৩ সালের নির্বাচনে তিনি পাকিস্তানের দ্বাদশ রাষ্ট্রপতি হিসেবে আসীন রয়েছেন। ৯ সেপ্টেম্বর, ২০১৩ তারিখে আইওয়ান-ই-সদরে শপথ গ্রহণের মাধ্যমে তিনি সাবেক রাষ্ট্রপতি আসিফ আলি জারদারি’র স্থলাভিষিক্ত হন। ১৯৯৯ সালে সংক্ষিপ্ত সময়ের জন্য সিন্ধ প্রদেশের গভর্নর ছিলেন। এর পূর্বে তার কোন রাজনৈতিক সম্পৃক্ততা ছিল না। রাজনীতিতে তিনি কম পরিচিত ব্যক্তিত্ব ছিলেন। কিন্তু নওয়াজ শরীফের সুনজরে থাকায় তাকে গভর্নর করা হয়। কিন্তু, ১৯৯৯ সালের সামরিক অভ্যুত্থানের কারণে তিনি ক্ষমতাচ্যূত হন। বর্তমান প্রধানমন্ত্রী নওয়াজ শরীফের একান্ত বিশ্বস্ত ও অনুগত হিসেবে পরিচিত তিনি। নওয়াজ শরীফের নেতৃত্বাধীন পিএমএল-এনের পক্ষ থেকে তাকে রাষ্ট্রপতি প্রার্থী হিসেবে মনোনীত করা হয়। অতঃপর ৩০ জুলাই, ২০১৩ তারিখে পাকিস্তানের রাষ্ট্রপতি হিসেবে নির্বাচিত হন। ৪৩২ ভোট পান মামনুন; প্রতিপক্ষ একমাত্র প্রার্থী ওয়াজিহুদ্দিন আহমেদ পান মাত্র ৭৭ ভোট। Khattak, Sohail। "Mamnoon Hussain: A man of principles"। The Express Tribune।  "World"। The Tribune।  After GIK, Mamnoon is second oldest president[স্থায়ীভাবে অকার্যকর সংযোগ] "Profile of Pakistan's president-elect Mamnoon Hussain"। Xinhua News Agency। ২০১৩-০৭-৩০।  Profile of presidential candidate Mamnoon Hussain Presidential elections: PML-N picks Mamnoon Hussain for top job. The Express Tribune (Pakistan) "সংরক্ষণাগারভুক্ত অনুলিপি"। ৯ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১০ সেপ্টেম্বর ২০১৩।  "Explainer: All You Need To Know About Pakistan's (Indirect) Presidential Election"।  Nemtsova, Anna। "Mamnoon Hussain: The New Man in Pakistan"। Thedailybeast.com।  "India-born Mamnoon Hussain elected Pakistani president"। NDTV.com।  Mamnoon Hussain elected President of Pakistan. Gulf News. Pakistani Lawmakers Choose Next President. The New York Times, 31 July 2013 "Mamnoon Hussain elected 12th President of Pakistan"। geo.tv।  রাষ্ট্রপতি আসিফ আলি জারদারি পাকিস্তানের রাষ্ট্রপতি Profile page (in Urdu) Mamnoon Hussain submits nomination papers for presidential election Mamnoon Hussain nomination as PML-N presidential candidate